EkBass/fiwiki-20250220-pages-articles huggingface dataset:
Suppenemistestit

Suppenemistestit ovat ehtoja, joiden avulla voidaan osoittaa sarjan suppeneminen tai hajaantuminen. == Suppenemistestejä == ===Majorantti- ja minoranttiperiaate=== Olkoon 0 \le x_k \le y_k kaikilla k\in \mathbb{N}. Tällöin * Jos sarja \sum_{k=1}^\infty y_k suppenee, niin sarja \sum_{k=1}^\infty x_k suppenee (majoranttiperiaate). * Jos sarja \sum_{k=1}^\infty x_k hajaantuu, niin sarja \sum_{k=1}^\infty y_k hajaantuu (minoranttiperiaate). ===Vertailutesti=== Oletetaan, että x_k > 0 ja y_k > 0 kaikilla k\in \mathbb{N}, ja että raja-arvo L:=\lim_{k\to\infty}\frac{x_k}{y_k} on olemassa. Tällöin * Jos L\in ]0,\infty[, niin sarja \sum_{k=1}^\infty x_k suppenee, jos ja vain jos \sum_{k=1}^\infty y_k suppenee. * Jos L=0 ja sarja \sum_{k=1}^\infty y_k suppenee, niin myös \sum_{k=1}^\infty x_k suppenee. * Jos L=\infty ja sarja \sum_{k=1}^\infty y_k hajaantuu, niin myös \sum_{k=1}^\infty x_k hajaantuu. ===Juuritesti=== Olkoon x_k \geq 0 kaikilla k\in \mathbb{N}. * Jos on olemassa k_0 \in \mathbb{N} ja vakio q < 1 siten, että \sqrt[k]{x_k}\leq q kaikilla k\geq k_0, niin sarja \sum_{k=1}^\infty x_k suppenee. * Jos on olemassa k_0 \in \mathbb{N} ja vakio q > 1 siten, että \sqrt[k]{x_k}\geq q kaikilla k\geq k_0, niin sarja \sum_{k=1}^\infty x_k hajaantuu. * Jos raja-arvo L:=\lim_{k\to\infty} \sqrt[k]{x_k} on olemassa, niin sarja \sum_{k=1}^\infty x_k ** suppenee, jos L<1 ** hajaantuu, jos L>1. ===Osamäärätesti=== Olkoon x_k eq 0 kaikilla k\in \mathbb{N}. * Jos on olemassa k_0 \in \mathbb{N} ja vakio q < 1 siten, että \left|\frac{x_{k+1}}{x_k}\right|\leq q kaikilla k\geq k_0, niin sarja \sum_{k=1}^\infty x_k suppenee. * Jos on olemassa k_0 \in \mathbb{N} ja vakio q > 1 siten, että \left|\frac{x_{k+1}}{x_k}\right|\geq q kaikilla k\geq k_0, niin sarja \sum_{k=1}^\infty x_k hajaantuu. * Jos raja- arvo L:=\lim_{k\to\infty} \left|\frac{x_{k+1}}{x_k}\right| on olemassa, niin sarja \sum_{k=1}^\infty x_k ** suppenee, jos L<1 ** hajaantuu, jos L>1. ===Integraalitesti=== Olkoon f: [1, \infty[ \longrightarrow [0,\infty[ vähenevä funktio, joka on integroituva jokaisella välillä [1,a], a > 1. Merkitään x_k = f(k) kaikilla k\in \N. Tällöin sarja \sum_{n=1}^\infty x_n suppenee, jos ja vain jos epäoleellinen integraali \int_1^\infty f(x)\,dx suppenee. == Esimerkkejä == * \sum\limits^\infty_{k=1} \frac{k+1}{k(k+2)} hajaantuu, koska \frac{k+1}{k(k+2)} : \frac{1}{k} = \frac{k + 1}{k + 2} \longrightarrow 1, kun k\longrightarrow \infty, ja \sum\limits^\infty_{k=1} \frac{1}{k} hajaantuu (vertailutesti). * \sum\limits^\infty_{k=1} \left(\frac{1}{2} + \frac{1}{k}\right)^k suppenee, koska \sqrt[k]{\left(\frac{1}{2} + \frac{1}{k}\right)^k} = \frac{1}{2} + \frac{1}{k} \longrightarrow \frac{1}{2} kun k\longrightarrow \infty (juuritestin raja- arvomuoto). == Lähteet == * Jussi Väisälä, Hannu Honkasalo, Lauri Myrberg, Jouni Kankaanpää: Differentiaali- ja integraalilaskenta 1.2 * Lauri Myrberg: Differentiaali- ja integraalilaskenta korkeakouluja varten, osa 2, 1.-2. painos, 1978 * Courant, Richard & John, Fritz: Introduction to Calculus and Analysis I, s. 520-522. Springer-Verlag, 1965. ISBN 3-540-65058-X. Luokka:Matemaattiset sarjat
Harjavallan kirkko

Harjavallan kirkko eli Kaikkien autuuksien kirkko on Harjavallassa sijaitseva tiilirakenteinen vuonna 1984 käyttöön vihitty kirkko. Arkkitehti Pekka Pitkäsen suunnittelemaan kirkkoon mahtuu 500 henkeä. Kirkon suunnittelusta järjestettiin kutsukilpailu vuonna 1981.Harjavalta - kuvakertomus jokivarren kaupungista, Oy Harjavallan Kustannus 1982. ISBN 951-99411-9-3 Varsinaiseen kirkkosaliin liittyy huone, jota voidaan käyttää erilaisten tilaisuuksien pitopaikkana. Lisäksi kirkon matalammassa osassa on niin sanottu omaisten huone. Myös kylmätila vainajien säilyttämiseen on kirkkorakennuksen yhteydessä. Seurakunnan hautaan siunaamiset toimitetaan kirkossa. Hautausmaat sijaitsevat kirkon ympärillä. Arkkipiispa John Vikström vihki kirkon käyttöön 4.11.1984. Kirkon peruskiveen on muurattu kivi, joka on tuotu Israelista siltä vuorelta, jolla Jeesuksen uskotaan pitäneen vuorisaarnansa. Kirkon nimi Kaikkien autuuksien kirkko tulee vuorisaarnan aloituksen autuaaksijulistuksista. Tunnusomaisia piirteitä kirkkosallissa on sen kahdeksankulmaisuus. Muoto tekee salista avaran ja silti seurakunta ja pappi ovat lähellä toisiaan. Kirkon alttarin takana on keskiajalta peräisin oleva entisöity puinen krusifiksi. Vieressä olevan vanhan puukirkon edeltäjästä säilynyt saarnatuoli on restauroitu ja asennettu uuteen kirkkoon. Siinä on säilynyt kolme maalausta, jotka esittävät Kristus kaikkivaltiasta keskellä ja hänen oikealla puolella pyhää Pietaria ja vasemmalla puolellaan pyhää Johannes evankelistaa. Saarnatuoli on rakennettu vain pari porrasta ylemmäs kirkkosalin penkkejä. Alttarin takana avautuu itään lattiasta kattoon ulottuva ikkuna, minkä keskellä on lasimaalaus, Kristuksen viisi haavaa. Tyylitellyssä ristissä näkyy viisi verenpunaista kohtaa. Kirkkorakennus pyrittiin tekemään estettömäksi niin, että kirkkosaliin ja alttarille oli kaikkien helppo tulla. Kirkkosalin kupeeseen suunniteltiin suurella ikkunalla varustettu, äänieristetty huone, jonne vanhemman oli mahdollista siirtyä kesken toimituksen lapsensa kanssa, jos lapsi ei jaksanut keskittyä toimitukseen. Tiiliseinän tiilien välissä on poikkeuksellisen runsas laastikerros. == Kuvia == File:Harjavalta Church interior.jpg|Kirkko sisältä File:Harjavalta Church altar.jpg|Kirkon alttari == Katso myös == *Harjavallan vanha kirkko == Lähteet == == Aiheesta muualla == Luokka:Satakunnan kirkkorakennukset Luokka:Harjavallan rakennukset ja rakennelmat Luokka:Suomen kivikirkot
Paholaisen morsian (sarjakuva)

Paholaisen morsian on Juho Juntusen vuonna 2007 julkaisema sarjakuva-albumi. == Lähteet == == Aiheesta muualla == * Eliza Karmasalo: Näin syntyi Paholaisen morsian. Youtube. * Tatu Junni: Juho Juntusen ”Paholaisen morsian” -sarjakuva . Plaza.fi Kaista 2.11.2007. * Jani Kortti: Paholaisen morsian. Rumbablogi 23.11.2007. * Juha Merimaa: Jeesus, sehän on Hynynen! Ylioppilaslehti 16/2007. * Sauli Pesonen: Rujonpuoleista sarjakuvaa tarjolla . Kaleva 6.3.2008. Luokka:Sarjakuva-albumit Luokka:Vuoden 2007 kirjat Luokka:Suomalaiset sarjakuvat
Miehen kylkiluu

Miehen kylkiluu on Maria Jotunin toinen näytelmä. Kolminäytöksinen draama sai ensi-iltansa Suomen kansallisteatterissa 1914. Näytelmää esitetään edelleen.Historiallisia humanisteja, viitattu 15.10.2010Miehen kylkiluu , viitattu 15.10.2010 Jotuni sai näytelmäänsä aiheen ikkunasta näkemästään hattupäisestä maalaisnaisesta ja lehdestä lukemastaan tarinasta apteekkarista, joka kosi vaimoaan toistamiseen. Loppupuolella farssiksi yltyvä komedia sisältää kaksi tarinaa. Ensimmäisessä vapaamielinen renki Tuomas tavoittelee kahtakin naista ja joutuu toisen, Amalian, kanssa alttarille ja toinen, Miina, saa Amalian veljen Topiaksen. Toisessa tarinassa apteekkari Ollenbergin ja hänen vaimonsa Ellin välit viilenevät väärinkäsityksen vuoksi, ja vaimo muuttaa pois kotoa tohtori Kallion luokse. Asiat selviävät, ja tarina saa onnellisen päätöksen, kun vaimo Elli palaa kotiin. Orvo Saarikivi on ohjannut näytelmän pohjalta elokuvan Miehen kylkiluu. ==Lähteet== Luokka:Suomalaiset näytelmät Luokka:Maria Jotunin teokset Luokka:Vuoden 1914 kirjat
Miehen kylkiluu (vuoden 1937 elokuva)

Miehen kylkiluu on Orvo Saarikiven ja Hugo Hytösen ohjaama vuonna 1937 valmistunut suomalainen elokuva. Elokuva pohjautuu Maria Jotunin näytelmään Miehen kylkiluu (1914). Sen aiheena ovat kyläyhteisön vispiläkaupat. == Vastaanotto == Jotunin teksti ja kansanomaiset hahmot on kritiikissä nähty elokuvan keskeisiksi elementeiksi, ja niistä on saatu aikaan jäykähkö tulkinta. Arto Pajukallio, Elokuvat, Helsingin Sanomat 16.3.2012, sivu D Elokuvan parhaita puolia on ensiroolissaan näyttelevän Helena Karan viehkeä olemus.Päivän elokuvia, Tv-maailma, 10/2012 sivu 29 ==Näyttelijät== ==Lähteet== Luokka:Vuoden 1937 suomalaiset elokuvat Luokka:Suomalaiset komediaelokuvat Luokka:Suomalaiset mustavalkoelokuvat Luokka:Suomalaiset näytelmiin perustuvat elokuvat Luokka:Orvo Saarikiven ohjaamat elokuvat
Fairway Rock

Fairway Rock on pieni ja asumaton luoto Beringinsalmessa. Se sijaitsee noin 15 kilometriä kaakkoon Diomedesaarista ja 30 kilometriä länteen Prince of Walesin niemestä, Pohjois-Amerikan läntisimmästä kohdasta. Saari kohoaa 163 metrin korkeudelle merenpinnasta ja toimii noin 35 000 merilinnun pesimäpaikkana.IceWindow.org: Cape Prince of Walesiba.audubon.org: Little Diomede Island & Fairway Rock Fairway Rock on läheisten Diomedesaarten tavoin jäännös viime jääkaudelta.Sierraclub.org: John Muir Exhibit - The Cruise of the Corwin James Cook dokumentoi saaren vuonna 1778 ja Frederick Beechey nimesi sen 1826. Vuonna 1966 Yhdysvaltain laivasto asensi saarelle radioisotooppisen termosähkögeneraattorin antamaan virtaa sukellusveneliikennettä tarkkailevalle laitteistolle. Vuonna 1981 generaattoreita tuotiin kaksi kappaletta lisää ja kaikki kolme poistettiin saarelta 1995.Arctic Submarine Laboratory - Historical Timeline == Lähteet == == Aiheesta muualla == Luokka:Alaskan saaret
Marion Wagner

Marion Wagner (s. 1. helmikuuta 1978 Mainz) on saksalainen yleisurheilija, joka kilpailee pikajuoksussa. Hän edustaa seuratasolla USC Mainzia. Wagner on voittanut MM-kisoista kaksi ja EM-kisoista yhden mitalin, kaikki pikaviestistä. Hän on osallistunut olympialaisiin kolmesti, vuosina 2000-2008. Wagnerin paras olympiasijoitus on viides tila 4 × 100 metrin viestistä Pekingin kisoista 2008. Wagner on voittanut maansa sisäratojen mestaruuden 60 metrin juoksussa kahdesti vuosina 2005-2006. == Ennätykset == Lähde: IAAF * 100 m: 11,24 s (2009) * 200 m: 23,39 (2001) * 60 m (sisäradat): 7,22 (2001) == Lähteet == Luokka:Saksalaiset pikajuoksijat Luokka:Vuonna 1978 syntyneet Luokka:Elävät henkilöt
Peter Green Splinter Group

Peter Green Splinter Group oli 1996–2004 vaikuttanut brittiläinen blues-yhtye. Sen perustivat vuonna 1996 Fleetwood Mac -yhtyeen perustaja ja johtohahmo Peter Green (kitara, laulu, huuliharppu), Nigel Watson (kitara, laulu), Cozy Powell (rummut) ja Spike Edney (koskettimet). Kun Green oli jättänyt Fleetwood Macin 1970, hän oli ollut mukana Nigel Watsonin kahdella soolosinglellä, joista jälkimmäinen oli merkitty jopa yhteiseksi. Watson oli myös mukana Fleetwood Macin Yhdysvaltain-kiertueella vuonna 1970. Jeremy Spencer oli yllättäen jättänyt yhtyeen liittyäkseen Chidren of Godiin, ja sopimusteknisistä syistä Greenin oli korvattava hänet loppukiertueen ajaksi. Cozy Powell oli soittanut rumpuja Jeff Beck Groupissa 1971–1972 sekä lyhytikäisessä Bedlam-yhtyeessä 1973. Powell soitti rumpuja myös Richie Blackmoren Rainbow-yhtyeessä 1976–1980. Hän oli myös yksi harvoista hitin tehneistä rumpaleista. Single “Dance With The Devil” oli 1973 Brittien listalla sijalla 3. Vuonna 1974 hän levytti singlen “Man In Black”. Powell soitti myös Brian May Bandissa. Cozy Powell kuoli 50-vuotiaana auto- onnettomuudessa Bristolissa 7. toukokuuta 1998. Neil Murray on arvostettu basisti, joka on soittanut useissa tunnetuissa rockyhtyeissä sekä levytyssessioissa että kiertuemuusikkona vuosien varrella. Tunnetuimpia Murrayn kokoonpanoja ovat mm. Colosseum II (1976), National Heath (1978), Whitesnake (1978–2004), Vow Wow (1987–1989), Black Sabbath (1990–1995) ja Brian May Band (1993–1998). Studiomuusikkona hän on soittanut mm. Graham Bonnetin, Jon Lordin, Gary Mooren ja Queenin (Paul Rogers)albumeilla sekä lukuisissa eri levytyssessioissa. Spike Edney on työskennellyt myös useiden muusikoiden kanssa yhteistyössä, hän oli mm. Queen-yhtyeen ns. viides jäsen. 1980-luvulla hän oli mukana mm. Duran Duranin, Boomtown Ratsin, Dexys Midnight Runnersin, Haircut 100:n sekä The Rolling Stonesien sessioissa. Splinter Group julkaisi yhteensä yhdeksän albumia vuosien 1997–2003 aikana. Levytetystä materiaalista on ilmestynyt myös muutamia kokoelma-albumeja. Splinter Group esiintyi Pori Jazzeissa Kirjurinluodolla 20. heinäkuuta 2001. Yhtye oli saatu festivaaleille Gary Mooren paikkaajaksi pikavauhdilla. Satakunnan Kansan toimittajan Ilari Tapion mukaan “Hän soitti löysästi ja hänen äänensä oli pihinää”. Porissa vierailleessa kokoonpanossa soittivat Greenin lisäksi Nigel Watson (kitara), Peter Stroud (basso), Roger Cotton (koskettimet), Larry Tolfree (rummut). ==Jäsenet== *Peter Green (laulu, kitara, huuliharppu) * Nigel Watson (kitara) * Cozy Powell (rummut) (1997) * Neil Murray (basso) (1997–1998) * Spike Edney (koskettimet) (1997) * Roger Cotton (koskettimet) (1998–2004) * Larry Tolfree (rummut) (1997–2004) * Pete Stroud (basso) (1998–2004) ==Diskografia== * Peter Green Splinter Group (1997) * The Robert Johnson Songbook (1998) * Soho Session (1998) * Destiny Road (1999) * Hot Food Powder (2000) * Time Traders (2001) * Blues Don´t Change (2001) * Reaching The Cold 100 (2003) * The Best Of Peter Green Splinter Group (2006) * The Very Best of Peter Green Splinter Group (2013) Luokka:Brittiläiset bluesyhtyeet
Live at Brixton Academy

Live at Brixton Academy on usean Lontoon Brixton Academyssä äänitetyn konserttitallenteen nimi: * Live at Brixton Academy, Atari Teenage Riotin albumi * Live at Brixton Academy, Didon albumi ja videoalbumi * Live at Brixton Academy, Good Charlotten videoalbumi * Live at Brixton Academy, Inspiral Carpetsin videoalbumi * Live at Brixton Academy, Motörheadin albumi * Live at Brixton Academy, Pendulumin albumi ja videoalbumi * Live at the Brixton Academy, Faith No Moren albumi * Live at the Brixton Academy, The Brian May Bandin albumi ja videoalbumi * The Poison: Live at Brixton, Bullet For My Valentinen videoalbumi.
Luettelo Sverigetopplistanin ykkösistä vuonna 2010

Tämä on luettelo Sverigetopplistan-singlelistan kärkipaikkaa hallussaan pitäneistä artisteista ja singleistä vuonna 2010. Viikko Artisti Kappale 1 Erik Grönwall Higher 2 Erik Grönwall Higher 3 Lady Gaga Bad Romance 4 Erik Grönwall Higher 5 Lady Gaga Bad Romance 6 Owl City Fireflies 7 Donkeyboy Ambitions 8 Play Famous 9 Anna Bergendahl This Is My Life 10 Anna Bergendahl This Is My Life 11 Anna Bergendahl This Is My Life 12 Anna Bergendahl This Is My Life 13 Ola Unstoppable (The Return of Natalie) 14 Eric Saade Manboy 15 Edward Maya & Vika Jigulina Stereo Love 16 Edward Maya & Vika Jigulina Stereo Love 17 Eric Saade Manboy 18 Rebound! Hurricane 19 Edward Maya & Vika Jigulina Stereo Love 20 Edward Maya & Vika Jigulina Stereo Love 21 Eric Saade Manboy 22 Lena Satellite 23 Lena Satellite 24 Lena Satellite 25 Kent Gamla Ullevi 26 Agnes & Björn When You Tell the World You're Mine 27 Yolanda Be Cool & DCUP We No Speak Americano 28 Yolanda Be Cool & DCUP We No Speak Americano 29 Ola Overdrive 30 Robyn Dancing on My Own 31 Robyn Dancing on My Own 32 Shakira & Freshlyground Waka Waka (This Time for Africa) 33 Eminem & Rihanna Love the Way You Lie 34 Eminem & Rihanna Love the Way You Lie 35 Eminem & Rihanna Love the Way You Lie 36 Eminem & Rihanna Love the Way You Lie 37 Shakira & Freshlyground Waka Waka (This Time for Africa) 38 Eminem & Rihanna Love the Way You Lie 39 Hans Edler Black Fender 40 Hans Edler Black Fender 41 Shakira & Freshlyground Waka Waka (This Time for Africa) 42 Oskar Linnros Från och med du 43 Daniel Adams-Ray Gubben i lådan 44 Daniel Adams-Ray Gubben i lådan 45 Daniel Adams-Ray Gubben i lådan 46 Daniel Adams-Ray Gubben i lådan 47 September Mikrofonkåt 48 September Mikrofonkåt 49 September Mikrofonkåt 50 September Mikrofonkåt 51 September Mikrofonkåt 52 September Mikrofonkåt == Katso myös == * Luettelo Sverigetopplistanin ykkösistä vuonna 2012 * Luettelo Sverigetopplistanin ykkösistä vuonna 2011 2010 Sverigetopplistan 2010 en:List of number-one hits of 2010 (Sweden)
Rita Ináncsi

Rita Ináncsi (s. 6. tammikuuta 1971 Budapest) on unkarilainen yleisurheilija, joka kilpaili moniotteluissa, pituushypyssä, kuulantyönnössä ja pika- aitajuoksussa. Hän edusti seuratasolla Budapest Honvéd FC:tä. Ináncsi voitti pronssia seitsenottelusta Göteborgin MM-kisoissa 1995 ja hopeaa samasta lajista Helsingin EM-kisoista 1994. Lisäksi hän sai muun muassa hopeaa viisiottelusta sisäratojen EM-kisoissa 1994. Ináncsi osallistui olympialaisiin kolmesti, vuosina 1992-2000. Hän oli mukana seitsenottelussa joka kerralla, mutta kilpaili myös pituushypyssä vuosina 1992 ja 1996. Ináncsin parhaaksi olympiasijoitukseksi jäi kuudes tila seitsenottelusta Atlantan kisoista 1996. Ináncsi voitti yhteensä 15 maansa mestaruutta. Hän saavutti mestaruuksia viisi- ja seitsenotteluiden lisäksi myös pituushypystä, kuulantyönnöstä ja 60 metrin aitajuoksusta. == Ennätykset == Lähde: IAAF * Seitsenottelu: 6573 (1994) * Viisiottelu (sisäradat): 4775 (1994) * Pituushyppy: 678 cm (1994) * Kuulantyöntö: 14,88 m (2000) * 60 m aidat (sisäradat): 8,39 s (1994) * 100 m aidat: 13,61 (1995) * 200 m: 24,38 (1995) * 800 m: 2.16,02 (1994) * Korkeushyppy: 184 cm (1995) * Keihäänheitto: 48,33 m (2000) == Lähteet == Luokka:Unkarilaiset yleisurheilun moniottelijat Luokka:Unkarilaiset pituushyppääjät Luokka:Unkarilaiset kuulantyöntäjät Luokka:Unkarilaiset pika- aitajuoksijat Luokka:Vuonna 1971 syntyneet Luokka:Elävät henkilöt
Osa-alue 1

Osa-alue 1 on Düsseldorfin kaupungin osa-alue (). Osa-alue kattaa muun muassa kaupungin keskustan ja vanhankaupungin. Osa-alueella asuu yli 70 000 ihmistä. ==Kaupunginosat== Osa-alue 1 on jaettu kuuteen kaupunginosaan (). Kaupunginosat ovat Altstadt, Carlstadt, Derendorf, Golzheim, Pempelfort ja Stadtmitte. ==Aiheesta muualla== *Osa-alueen kotisivut ==Lähteet== Luokka:Düsseldorf
Kaija Hartiala

Kaija Hartiala (s. 9. heinäkuuta 1954) on turkulainen lastentautien erikoislääkäri sekä lääketieteen ja kirurgian tohtori. Hän oli vuosina 2001–2007 Turun palvelutoimen apulaiskaupunginjohtajana. Hartiala opiskeli lääkäriksi Turun yliopistossa ja väitöskirja immunologian alalta julkaistiin 1987. Hän on toiminut sekä lääketieteellisen mikrobiologian että lastentautiopin opettajana Turun yliopistossa, erikoislääkärinä Turun yliopistollisen keskussairaalan lastentautien klinikalla ja kolmen vuoden ajan tutkijana Kalifornian yliopistossa San Franciscossa. Hartiala toimii lastenlääkärinä Turun ja Salon Mehiläisessä. Kaija Hartiala valittiin Turun kaupunginvaltuustoon kokoomuksen edustajana vuonna 1996 ja hän toimi samalla vaalikaudella kaupungihallituksen jäsenenä ja vuoden 2000 loppupuolella kaupunginhallituksen puheenjohtajana. Hän johti Turun kulttuuripääkaupunkihankkeen valmistelu- ja hakemusvaihetta. Hartialalla myönnettiin vuonna 2005 Pro Nuori Suomi -palkinto hänen ansiokkaasta työstään lasten ja nuorten liikunnan ja hyvinvoinnin hyväksi. Vuonna 2011 hän sai Turun yliopiston Phoenix Universitatis Turkuensis -kunniamerkin. Hartialan puoliso on vuodesta 1974 ollut professori Jaakko Hartiala. Heillä on neljä lasta: Anssi (s. 1979), Pauliina (s. 1981), Karoliina (s. 1983) ja Olli (s. 1986). == Lähteet == Luokka:Kansallisen Kokoomuksen poliitikot Luokka:Turun kaupunginvaltuutetut Luokka:Vuonna 1954 syntyneet Luokka:Elävät henkilöt Luokka:Varsinais-Suomen aluevaltuutetut
Telinevoimistelun maailmanmestaruuskilpailut 2010

Vuoden 2010 telinevoimistelun maailmanmestaruuskilpailut järjestettiin Rotterdamissa, Alankomaissa 16.–24. lokakuuta. Kilpailupaikkana toimi Ahoy Rotterdam –areena. Rotterdamin MM-kilpailut toimivat myös alustavana karsintakilpailuna Lontoon vuoden 2012 kesäolympialaisiin. ==Mitalistit== ===Miehet=== Teline Kultaa Kultaa Hopeaa Hopeaa Pronssia Pronssia Moniottelu Kōhei Uchimura 92,331 Philipp Boy 90,048 Jonathan Horton 89,864 Permanto Elefthérios Kosmídis 15,700 Kōhei Uchimura 15,533 Daniel Purvis 15,366 Hevonen Krisztián Berki 15,833 Louis Smith 15,733 Prashanth Sellathurai 15,566 Renkaat Chen Yibing 15,900 Yan Mingyong 15,700 Matteo Morandi 15,666 Hyppy Thomas Bouhail 16,449 Anton Golotsutskov 16,366 Dimitri Kaspiarovitš 16,316 Nojapuut Feng Zhe 15,966 Teng Haibin 15,616 Kōhei Uchimura 15,500 Rekki Zhang Chenglong 16,166 Epke Zonderland 16,033 Fabian Hambüchen 15,966 Joukkuekilpailu Chen Yibing Feng Zhe Teng Haibin Yan Mingyong Lu Bo Zhang Chenglong 274,997 Kōhei Uchimura Kōji Yamamuro Kōji Uematsu Kazuhito Tanaka Kenya Kobayashi Tatsuki Nakashima 273,769 Philipp Boy Fabian Hambüchen Thomas Taranu Evgenij Spiridonov Sebastian Krimmer Matthias Fahrig 271,252 ===Naiset=== Teline Kultaa Kultaa Hopeaa Hopeaa Pronssia Pronssia Moniottelu Alija Mustafina 61,032 Jiang Yuyuan 59,998 Rebecca Bross 58,996 Hyppy Alicia Sacramone 15,200 Alija Mustafina 15,066 Jade Barbosa 14,799 Eritasonojapuut Elizabeth Tweddle 15,733 Alija Mustafina 15,600 Rebecca Bross 15,066 Puomi Ana Porgras 15,366 Rebecca Bross Deng Linlin 15,233 ei jaettu ei jaettu Permanto Lauren Mitchell 14,833 Alija Mustafina Diana Chelaru 14,766 ei jaettu ei jaettu Joukkuekilpailu Ksenija Afanasjeva Alija Mustafina Tatjana Nabijeva Ksenija Semjonova Jekaterina Kurbatova Anna Dementjeva 175,397 Rebecca Bross Mackenzie Caquatto Bridget Sloan Mattie Larson Alexandra Raisman Alicia Sacramone 175,196 Jiang Yuyuan He Kexin Sui Lu Huang Qiushuang Deng Linlin Yang Jilin 174,781 ==Suomen joukkue== Suomen Voimisteluliitto lähetti MM- kilpailuihin joukkueen, joka koostui kuudesta mies- ja kuudesta naisvoimistelijasta. Näin Suomi osallistui myös kummankin sukupuolen joukkuekilpailuun. http://www.svoli.fi/?x82360=2484871http://www.svoli.fi/?x82360=2515055 ===Miehet=== *Joukkuekilpailun 42. (pisteet 317,957) *Tomi Tuuha: moniottelun 218:s, hypyn 11:s (pisteet 16,016) *Sakari Vekki: moniottelun 275:s *Ilkka Kuusela: moniottelu 196:s *Markku Leinonen: moniottelu 202. *Jarkko Harju: moniottelu 200:s *Heikki Niva: moniottelu 102. (pisteet 80,064), *Kotiinjäänyt varamies: Juho Kanerva Vain Niva otteli kaikilla telineillä. ===Naiset=== *Joukkuekilpailun 27. (pisteet 194,512) *Annika Urvikko: moniottelun 82. *Ida Laisi: moniottelun 94:s *Reeta Pietilä: moniottelun 204:s *Rosanna Ojala: moniottelun 98:s *Kaisa Chirinos: moniottelun 126:s *Paula Tiitta: moniottelun 194:s ==Lähteet== *Kisojen tulospalvelu ===Viitteet=== ==Aiheesta muualla== *Virallinen kisasivusto Luokka:Telinevoimistelun maailmanmestaruuskilpailut Luokka:Rotterdamin urheilu Luokka:Vuoden 2010 urheilu
Nagorskin piiri

Nagorskin piiri () on kunnallinen itsehallintoalue Kirovin alueella Venäjällä. Alueen koillisosassa sijaitsevan piirin pinta-ala on 7235,78 neliökilometriä. Asukkaita on 11 600 henkeä (vuonna 2010). Nagorskin piiri on muodostettu vuonna 1935 aikaisemman Sinegorjen piirin alueesta. Vuonna 1953 siihen liitettiin lakkautetut Polomin ja Šestakovon piirit. Piiri rajoittuu idässä Kirovin alueen Ylä-Kaman, etelässä Belaja Holunitsan ja lounaassa Slobodskoin piireihin sekä luoteessa ja pohjoisessa Komin tasavaltaan. Seutu sijaitsee taigan etelä- ja keskivyöhykkeiden rajalla. Pinta-alasta 89,6 % on metsää. Yleisimmät puulajit ovat kuusi ja jalokuusi. Suurimmat joet ovat piirin etelärajalla virtaava Vjatka ja sen sivujoki Kobra. Hyötykaivannaisiin kuuluvat turve, fosforiitti, hiekka ja sora. Piiriin kuuluu Nagorskin kaupunkimainen taajama (kaupunkikunta) sekä viisi maalaiskuntaa: Kobra, Meteli (keskuspaikka Baželka), Mulino, Sinegorje ja Tšeglaki. Hallinnollinen keskus on Nagorsk, josta on 130 kilometriä alueen pääkaupunkiin Kiroviin. Asutuskeskuksia on yhteensä 66. Kaupunkiväestön osuus on 40,5 %. Seudun läpi kulkee Sinegorjen ja Slobodskoin välinen kestopäällystetty maantie. Talous perustuu metsä- ja puunjalostusteollisuuteen. Lisäksi on pienimuotoista elintarviketeollisuutta. Maatalous tuottaa viljaa, maitoa ja lihaa. Maatalousyrityksiä on viisi ja yksityistiloja 30. Piirissä toimii 7 lastentarhaa, 10 koulua sekä lasten ja nuorten keskus. Kulttuurilaitoksia ovat lasten taidekoulu, kansantaiteen keskus, kulttuuritalot ja kirjastot. Paikallislehtenä ilmestyy Nagorskaja žizn (”Nagorskin elämä”). Nähtävyyksiin kuuluu vuonna 1767 valmistunut Nagorskin Kristuksen syntymän kirkko. ==Lähteet== ==Aiheesta muualla== * Nagorskin piirin sivusto *
Nagorsk

Nagorsk () on kaupunkimainen taajama Kirovin alueella Venäjällä. Se sijaitsee Vjatkan rannalla 130 kilometriä Kirovista koilliseen. Taajama on Nagorskin piirin keskus. Asukkaita on 4 700 henkeä (vuonna 2010). Nagorsk on Vjatkan yläjuoksun vanhimpia venäläisasutuksia. Asiakirjoissa se mainitaan ensimmäisen kerran vuonna 1585. Aikaisempia nimityksiä ovat Gory, Roždestvenskoje ja Nagorskoje. Vuonna 1935 Nagorskin kylästä tuli samannimisen hallintopiirin keskus ja vuonna 1965 se sai kaupunkimaisen taajaman statuksen. Taajamasta on asfaltoitu maantie Slobodskoihin. Talous perustuu metsä- ja puunjalostusteollisuuteen. Nagorskissa on keskikoulu, lasten ja nuorten keskus, taidekoulu, kansantaiteen keskus, piirin keskuskirjasto ja piirisairaala. Paikallislehtenä ilmestyy Nagorskaja žizn (”Nagorskin elämä”). Nähtävyyksiin kuuluu vuonna 1767 valmistunut Kristuksen syntymän kirkko. ==Lähteet== ==Aiheesta muualla== * Nagorskin piirin sivusto * Nagorskin taajamalle omistettu sivusto Luokka:Kirovin alueen kaupunkimaiset taajamat Luokka:Nagorskin piiri
Elizabeth Tweddle

Elizabeth ”Beth” Kimberly Tweddle, MBE (s. 1. huhtikuuta 1985 Johannesburg, Etelä-Afrikka) on brittiläinen telinevoimistelija, maailman- ja euroopanmestari. Tweddle on erikoistunut eritasonojapuihin ja permantoon, joilla hän on saavuttanut muiden mitalien lisäksi kolme maailman- ja kuusi Euroopan mestaruutta. == Aiheesta muualla == *Beth Tweddle Biography and Olympic Results Sports Reference LLC. *Tweddlen kotisivu Luokka:Brittiläiset telinevoimistelijat Luokka:Brittiläiset olympiamitalistit Luokka:Vuonna 1985 syntyneet Luokka:Elävät henkilöt
Birdland

Birdland on Gilbert Hernandezin vuosina 1990–1991 julkaisema eroottinen sarjakuva. Suomenkielisen albumin on julkaissut Liken Sötem-merkki vuonna 1993. == Lähteet == == Aiheesta muualla == * Marc Sobel: ”Birdland Reconsidered”: The roots of Gilbert Hernandez’ sex comic in Reich’s orgone energy. Comics Journal 30.11.2009. Luokka:Yhdysvaltalainen sarjakuva Luokka:Sarjakuvalyhytsarjat Luokka:Sarjakuva-albumit Luokka:Eroottiset sarjakuvat
Roope Korhonen

Mikko Robert ”Roope” Korhonen (s. 19. huhtikuuta 1981) on suomalainen pesäpalloilija, joka pelaa Sotkamon Jymyssä. Korhonen on mitalitilastossa ja lyöntitilastoissa kaikkien aikojen menestynein pesäpalloilija. Korhonen pelasi pitkään kopparina, mutta sittemmin hänen roolikseen on muodostunut kotiuttajajokeri. Korhonen on pelannut Superpesiksessä 616 ottelua, joissa hän on lyönyt 79+1539=1618 juoksua ja tuonut 346 juoksua. Kärkilyöntejä on kertynyt 3125. Ylemmissä pudotuspeleissä hän on pelannut 268 ottelua, joissa hän on lyönyt 25+546=571 juoksua ja tuonut 138 juoksua. Kärkilyöntejä on kertynyt 1241. Korhonen on pelannut myös Ykköspesistä Haapajärven Pesä- Kiilojen riveissä 11 ottelua vuonna 2002. Näissä otteluissa hän löi 1+20=21 juoksua ja toi 12 juoksua. Kärkilyöntejä kertyi 75. Tilastot päivitetty 17.11.2024. ==Saavutukset == === Pelaajana === * 14 SM-kultaa: 2001, 2002, 2003, 2004, 2006, 2009, 2011, 2012, 2013, 2014, 2015, 2020, 2023, 2024 * 6 SM- hopeaa: 2000, 2007, 2008, 2016, 2017, 2019 * 2 SM-pronssia: 2005, 2010 * 12 Itä-Länsi-ottelua: 2005-2012, 2014, 2017, 2019, 2023 ** Kentän paras: 2023 * Superpesiksen lyöjäkuningas: 2017, 2023 * Vuoden pesäpalloilija: 2011, 2023 http://www.pesis.fi/pesapalloliitto/historia/parhaat-pelaajat- kausittain/vuoden-pesapalloilijat/ * Vuoden jokeri (4): 2017, 2020, 2023 ,2024 * Tehotilaston voittaja 2013 * Superpesiksen pudotuspelien arvokkain pelaaja (5): 2009, 2012, 2014, 2023, 2024 https://www.superpesis.fi/ajankohtaista/roope-korhonen-viidennen-kerran- urallaan-pudotuspelien-arvokkain-pelaaja * Superpesiksen kuukauden pelaaja (8): syyskuu 2009, toukokuu 2011, elokuu 2012, kesäkuu 2013, elokuu 2017, kesäkuu 2019, toukokuu 2022, toukokuu 2024 http://www.pesis.fi/pesapalloliitto/historia/pelaajatilastot/kuukauden_pelaajat/ https://www.superpesis.fi/ajankohtaista/roope-korhonen-aanivyorylla-oomin- kuukauden-pelaajaksi-noora-pasille-uran-ensimma == Katso myös == * Luettelo vähintään 10 Itä–Länsi-ottelua pelanneista pesäpalloilijoista ==Lähteet== ==Aiheesta muualla== Luokka:Suomalaiset pesäpalloilijat Luokka:Sotkamon Jymyn pelaajat Luokka:Vuonna 1981 syntyneet Luokka:Elävät henkilöt
Nita Naldi

Nita Naldi (oik. Anita Donna Dooley ) oli yhdysvaltalainen mykkäelokuvien näyttelijä. Naldi oli 1920-luvulla yksi yhdysvaltalaisen elokuvan suurimmista vampeista. Hänen tunnetuimpia elokuviaan ovat kolme elokuvaa Rudolph Valentinon kanssa: Verta ja hiekkaa (1922), Hääyö (1924) ja Kobra-käärme (1925). Naldi lopetti elokuvauransa 1927, mutta esiintyi vielä teatterissa 1930-luvulla ja 1940-luvun alussa. Hänen viimeinen julkinen esiintymisensä oli 1952 näytelmässä In Any Language. == Filmografia == Vuosi Alkuperäinen nimi Suomenkielinen nimi 1920 Dr. Jekyll and Mr. Hyde Tohtori Jekyll'in salaisuus 1920 Life 1920 Common Sin 1921 Last Door 1921 Experience Kokemuksen koulu 1921 Divorce of Convenience 1922 Snitching Hour 1922 Reported Missing Vinosilmä paholainen 1922 The Man from Beyond Kummituslaivan salaisuus 1922 Channing of the Northwest 1922 Blood and Sand Verta ja hiekkaa 1922 Anna Ascends 1923 You Can't Fool Your Wife Mies, vaimo ja ystävätär 1923 The Ten Commandments Kymmenet käskyt 1923 Lawful Larceny Naineita miehiä ja naimattomia naisia 1923 Hollywood Tyttö, joka tuli Hollywoodiin 1923 The Glimpses of the Moon Uskottomia rouvia 1924 A Sainted Devil Hääyö 1924 Don't Call It Love Älä kutsu sitä rakkaudeksi 1924 The Breaking Point Kahakka kannella 1925 The Mountain Eagle The Mountain Eagle 1925 Marriage Whirl Jazzin pyörteissä 1925 Lady Who Lied 1925 Cobra Kobra-käärme 1925 Clothes Make the Pirate Vaatteet tekevät merirosvon 1926 The Unfair Sex 1926 The Miracle of Life 1926 La Femme Nue Alaston nainen 1927 Die Pratermizzi 1928 What Price Beauty? == Lähteet == Luokka:Hollywood Walk of Fame Luokka:Yhdysvaltalaiset elokuvanäyttelijät Luokka:Yhdysvaltalaiset teatterinäyttelijät Luokka:Vuonna 1894 syntyneet Luokka:Vuonna 1961 kuolleet
Howard Cosell

thumb|220px|Howard Cosell, 1975 Howard William Cosell [koʊˈsɛl] (syntyjään Cohen; 25. maaliskuuta 1918 – 23. huhtikuuta 1995) oli yhdysvaltalainen urheilujournalisti, joka muistetaan itsevarmasta esiintymistyylistään. Hän aloitti uransa ABC:n urheiluselostajana 1950-luvulla ja on vaikuttanut eläytyvällä tyylillään monien myöhempien urheiluselostajien tyyliin. Uransa aikana hän selosti mm. nyrkkeilyä, amerikkalaisen jalkapallon NFL-otteluita ja olympialaisia. Cosell selosti ammattilaisnyrkkeilyä vuoteen 1982 asti. Hänet muistetaan erityisesti Joe Frazierin ja George Foremanin välisestä maailmanmestaruusottelusta, joka päättyi Foremanin voittoon. Kun Frazier kaatui kanveesiin, Cosell huusi innostuneena kolme kertaa: "Down goes Frazier!". Tämän lisäksi hänet tunnettiin Muhammad Alin ystävänä ja tukijana. Kun Ali otteli Foremania vastaan maailmanmestaruudesta vuonna 1974 The Rumble in the Jungle -ottelussa, oli Cosell ainoa merkittävä toimittaja, joka ennen ottelun alkua uskoi Alin voitonmahdollisuuksiin. Muhammad Ali voitti ottelun kahdeksannessa erässä teknisellä tyrmäyksellä. Cosell jätti nyrkkeilyn selostettuaan Larry Holmesin ja Randall Cobbin välistä maailmanmestaruusottelua vuonna 1982. Holmes oli ottelussa ylivoimainen, vaikka yhteenotto venyikin täyden viidentoista erän pituiseksi. Ottelu käytiin vain viikkoa kohtalokkaan Ray Mancinin ja Kim Duk-Koon ottelun jälkeen, eikä Cosell voinut ymmärtää, miksi tuomari antoi ottelun jatkua niinkin pitkään. == Lähteet == *The Man in the Yellow Blazer, New York Times Luokka:Yhdysvaltalaiset urheiluselostajat Luokka:Vuonna 1918 syntyneet Luokka:Vuonna 1995 kuolleet
Richard Carlson

Richard Carlson (29. huhtikuuta 1912 Albert Lea, Minnesota - 25\. marraskuuta 1977 Encino, Kalifornia) oli yhdysvaltalainen näyttelijä, käsikirjoittaja ja ohjaaja. Aluksi Carlson esiintyi Broadwaylla. Hän siirtyi Hollywoodiin 1938, kun David O. Selznick pyysi häntä käsikirjoittajaksi elokuvaan Koko perhe hummaamassa. Elokuvan päätähti Janet Gaynor taas halusi, että Carlson myös näyttelee elokuvassa. Carlsonin esikoisohjaus oli vuonna 1954 omaan käsikirjoitukseen perustuva Avaruuden sankarit, jossa hän myös näytteli. Televisiossa Carlsonilla oli päärooli sarjoissa I Led Three Lives ja Mackenzie's Raiders. Carlson on saanut tähden Hollywood Walk of Famelle. == Osittainen filmografia näyttelijänä == * Koko perhe hummaamassa (The Young At Heart, 1938) * Nainen ei armoa antanut (The Little Foxes, 1941) * Tässä tulen minä! (Presenting Lily Mars, 1943) * Kuningas Salomonin kaivokset (King Solomon's Mines, 1950) * Mustan laguunin hirviö (Creature from the Black Lagoon, 1954) * Avaruuden sankarit (Riders to the Stars, 1954) * Change of Habit (1969) == Lähteet == Luokka:Yhdysvaltalaiset teatterinäyttelijät Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvaohjaajat Luokka:Hollywood Walk of Fame Luokka:Vuonna 1912 syntyneet Luokka:Vuonna 1977 kuolleet
Jakovlev Jak-15

Jakovlev Jak-15 (ven. Яковлев Як-15, http://www.designation-systems.net/non- us/soviet.html#_DOD_Type) oli varhainen neuvostoliittolainen suihkuhävittäjä. Kone oli myös ensimmäinen neuvostoliittolainen suihkukone, joka ilmatankattiin onnistuneesti. ==Kehitys== Kone oli yksi monista, joiden suunnittelu aloitettiin Kremlin pyynnöstä huhtikuussa 1945. Koneen runko perustui mäntämoottoriseen Jakovlev Jak-3:een ja moottorina käytettiin Saksasta saatua Junkers Jumo 004:ää. Junkersin moottorista valmistettiin Tumanski RD-10 -nimellä versiota koneeseen. Koneen ensilento oli 24. huhtikuuta 1946. Muutoksina Jak-3:een nokkaa jouduttiin muuttamaan huomattavasti, pyrstöä laajennettiin ja kolmas polttoainesäiliö lisättiin moottorin päälle. Alarunkoon asennettiin kromiteräslevy suojaamaan rakenteita moottorista purkautuvilta kuumilta kaasuilta. Aseistuksena oli yksi ŠVAK-tykki ja kaksi UBS-konekivääriä. Kone oli toinen venäläinen suihkuhävittäjä MiG-9:n jälkeen, joka lensi aiemmin samana päivänä. ==Tuotanto== Sopimuksen tuotannosta Jak-15 sai Tbilisissä sijaitsevan tehdas nro. 31:n kanssa. Tämä oli suora seuraus Jak-3:n tuotannosta. Stalin määräsi, että kahdentoista Jak-15:n ja 12 MiG-9:n piti osallistua voitonparaatiin lokakuussa 1946. Koneet saatiin valmiiksi, mutta ylilento peruuntui sumun takia. Toukokuun paraatissa 1947 kone oli jo mukana. Sarjatuotantomalliin vaihdettiin aseistukseksi kaksi Berezin B-20, ja myöhemmin NS-23-tykkiä.http://www.aviastar.org/air/russia/yak-15.php Viitattu 25.1.2019. ==Versiot== * Jakovlev Jak-15: yksipaikkainen hävittäjä. * Jakovlev Jak-21: kaksipaikkainen koulutusversio. * Jakovlev Jak-15u: kokeiluversio varustettuna kolmipyöräisellä laskutelineellä. * Jakovlev Jak-21T: kaksipaikkainen koulutusversio. * Jakovlev Jak-17 ==Tekniset tiedot== ==Käyttäjät== * Neuvostoliitto ==Katso myös== * Mikojan-Gurevitš MiG-9 * Jakovlev Jak-17 * Jakovlev ==Lähteet== ==Aiheesta muualla== Jak-015 Luokka:Neuvostoliittolaiset hävittäjälentokoneet Luokka:1940-luvun hävittäjälentokoneet
Edgar Hernández

Edgar Hernández (s. 8. kesäkuuta 1977) on meksikolainen yleisurheilija, joka kilpailee kävelyssä. Hän voitti pronssia 50 kilometrin matkalta Edmontonin MM- kisoissa 2001. Kymmenen vuotta myöhemmin hän oli kahdeksastoista Daegun MM- kisoissa. == Ennätykset == * 50 km: 3.46.12 (2001) * 20 km: 1.21.30 (2000) == Lähteet == * Hernandez, Edgar Hernandez, Edgar Hernandez, Edgar
John Payne

John Payne voi tarkoittaa seuraavia henkilöitä: * John Payne, yhdysvaltalainen näyttelijä * John Payne, Asia-yhtyeen laulaja * John Payne, kanadalainen ääninäyttelijä * John Payne, englantilainen marttyyrinä kuollut katolinen pappi * John Howard Payne, yhdysvaltalainen teatterinäyttelijä ja näytelmäkirjailija
Se syvenee syksyllä

Se syvenee syksyllä on rap-yhtye Ruger Hauerin 24. marraskuuta 2010 julkaistu studioalbumi. Sen julkaisi Monsp Records. Albumin kaikki biitit on tehnyt Huge L ja albumin masteroinnista vastaa Tommishock. == Taustaa == Albumin ensimmäiset näytekappaleet "Sig Sauerkraute" ja "Vampyyri" julkaistiin syksyllä 2010. Kappaleesta "Täällä" on kuvattu livepätkiä sisältävä musiikkivideo. Video julkaistiin huhtikuussa 2011. Albumin toinen musiikkivideo julkaistiin kappaleesta "Jokaiselle jotakin". Video koostuu lyhyistä pätkistä, joissa eri suomiräp-artistit laulavat kyseistä kappaletta. Videolla nähdään yhteensä 123 suomalaista rap-artistia. Marraskuun 2014 loppuun mennessä videota oli katsottu YouTubessa lähes kolme miljoonaa kertaa. Albumista julkaistiin vinyylipainos 30. marraskuuta 2011. == Kappaleet == # # # # # # # # # # # == Arvostelut == * Noise.fi: Noise.fi: Levyarvio * Soundi: Soundi: Levyarvio == Lähteet == == Aiheesta muualla == * Ruger Hauerin haastattelu Staran sivustolla Luokka:Vuoden 2010 esikoisalbumit Luokka:Ruger Hauerin albumit Luokka:Huge L:n tuottamat albumit
Joshua Pim

Joshua Pim (s. 20. toukokuuta 1869 Bray, Wicklow – 15. huhtikuuta 1942 Killiney, Dublin) oli irlantilainen tennispelaaja, joka voitti Wimbledonin tennisturnauksen vuosina 1893 ja 1894. Nelinpelimestaruuden hän voitti Frank Stokerin kanssa Wimbledonissa vuosina 1890 ja 1893. ==Kaksinpelivoitot Grand Slam -turnauksissa== Vuosi Turnaus Vastustaja loppuottelussa Tulos 1893 Wimbledonin tennisturnaus Wilfred Baddeley 3–6, 6–1, 6–3, 6–2 1894 Wimbledonin tennisturnaus Wilfred Baddeley 10–8, 6–2, 8–6 == Lähteet == Luokka:Irlantilaiset tennispelaajat Luokka:Brittiläiset tennispelaajat Luokka:Vuonna 1869 syntyneet Luokka:Vuonna 1942 kuolleet
Järjestys ja oikeus

Järjestys ja oikeus (, TT), aikaisemmin liberaalidemokraattinen puolue (Liberalų Demokratų Partija, LDP), on Liettuassa toimiva kansallisliberalistinen puolue. Puolueen nykyisenä puheenjohtajana toimii entinen Liettuan presidentti Rolandas Paksas, joka joutui eroamaan virastaan virkasyytteen takia vuonna 2004. Aatteeltaan puolue on keskusta- oikeistolainen, jolla on radikalistinen ja järjestelmänvastainen identiteetti. Puolueen ideologia koostuu kansalliskonservatismista, liberaalikonservatismista, euroskeptismistä ja oikeistopopulismista. Puolue on euroskeptisen Alianssi Euroopan kansakuntien puolesta -liittoutuman ja Euroopan parlamentin Vapaa ja demokraattinen Eurooppa -ryhmän jäsen. Vuoden 2008 parlamenttivaaleissa puolue sai Seimasin 141 edustajapaikasta 15 paikkaa (12,7 % äänistä).Preliminary results of Election to the Seimas 2008 , Liettuan keskusvaalikomitea. Viitattu 17.10.2010. ==Puheenjohtajat== * Rolandas Paksas (2002-2003) * Valentinas Mazuronis (2003-2004) * Rolandas Paksas (2004-) ==Lähteet== ==Aiheesta muualla== *Puolueen virallinen sivusto Luokka:EU- kriittiset puolueet Luokka:Liberaalikonservatistiset puolueet Luokka:Liettuan puolueet Luokka:Oikeistopopulistiset puolueet
Mikko Miettinen

Mikko Miettinen on jyväskyläläinen huilisti, laulaja ja musiikinopettaja. Hän toimii Seminaarinmäen mieslaulajissa laulajana, solistina ja kappaleiden tekijänä sekä laulaa, soittaa kitaraa ja huilua Gospel Covertajat -yhtyeessä. ==Solistina Seminaarinmäen mieslaulajien levyttämissä kappaleissa== * ”Ajassa ja avaruudessa” * ”Alkuvoimaa” * ”Aurinkoinen” * ”Ensi jouluksi Jerusalemiin” * ”Hei beibi” * ”Mopedimies” * ”Paska maanantai” * ”Rakkauslaulu” * ”Sateenkaari” * ”Sua vierellä vien” * ”Susien teillä” * ”Taina” * ”Varjoille maan” * ”Vettä olet voimaa” ==Aiheesta muualla== *Mikko Miettinen Seminaarinmäen mieslaulajien sivulla *Gospel Covertajat -yhtyeen muusikot Luokka:Suomalaiset huilistit Luokka:Suomalaiset laulajat Luokka:Suomalaiset musiikkipedagogit Luokka:Syntymävuosi puuttuu Luokka:Elävät henkilöt
Liettuan tasavallan liberaalien liike

Liettuan tasavallan liberaalien liike (, LRLS) on Liettuassa toimiva keskusta- oikeistolainen, liberaali ja konservatiiviliberaali puolue. Vuonna 2006 perustettu puolue on Euroopan liberaalidemokraattien liiton ryhmän jäsen. Puolueen perustajat olivat Liberaalin ja keskustalaisen liiton toisinajattelevia jäseniä. Puolueen nykyisenä puheenjohtajana toimii Eligijus Masiulis. Vuoden 2008 parlamenttivaaleissa LRLS sai Seimasin 141 edustajapaikasta 11 paikkaa (5,72 % äänistä). Puolue on yksi Liettuan nykyisen hallituksen hallituspuolueista.Preliminary results of Election to the Seimas 2008 , Liettuan keskusvaalikomitea. Viitattu 17.10.2010. ==Lähteet== ==Aiheesta muualla== *Puolueen virallinen sivusto Luokka:Liettuan puolueet Luokka:Euroopan liberaalidemokraattinen puolue
Dr. Seuss

Theodor Seuss Geisel (2. maaliskuuta 1904 Springfield, Massachusetts – 24. syyskuuta 1991 La Jolla, Kalifornia)Geisel, Theodor, Encyclopedia.com. Viitattu 18.10.2016. oli yhdysvaltalainen kirjailija ja kuvittaja. Hänet tunnetaan parhaiten lastenkirjailijana, jonka teosten tunnusomaisimmat piirteet olivat omalaatuinen rytmikäs kieli ja erikoiset henkilöhahmot. Hän kirjoitti useimmat teoksensa taiteilijanimellä Dr. Seuss."Dr. Seuss." Bowling, Beatniks, and Bell-Bottoms: Pop Culture of 20th-Century America. Gale. 2002. Haettu 18.10.2016 palvelusta HighBeam Research (vaatii tilauksen). Toisen maailmansodan aikana Geisen palveli kotirintaman propagandayksikössä, jossa tuotettiin materiaalia sekä kotirintamalle että sotilaille. Samassa yksikössä palveli myös Stan Lee. Hänen tunnetuimmat kirjansa ovat Green Eggs and Ham, The Cat in the Hat, One Fish Two Fish Red Fish Blue Fish, Horton Hears a Who! ja How the Grinch Stole Christmas!. Hänen kirjoistaan on tehty useita elokuvasovituksia, kuten The Grinch (2000), Katti (2003), Horton (2008), Lorax (2012) ja The Grinch (2018). Geisel oli toisena käsikirjoittajana elokuvassa Tri T:n 5000 sormea (1953). sekä ao. elokuvien Elonet-sivut. ==Lähteet== == Aiheesta muualla == Luokka:Yhdysvaltalaiset lasten- ja nuortenkirjailijat Luokka:Yhdysvaltalaiset kuvittajat Luokka:Hollywood Walk of Fame Luokka:Vuonna 1904 syntyneet Luokka:Vuonna 1991 kuolleet
Porin Uimaseura

Porin Uimaseura (PuS) on Porissa toimiva uimaseura, joka on perustettu vuonna 1908. Seurassa on noin 250 uimaria (2020). Porin Uimaseuran tunnetuimpia uimareita ovat olympiamitalistit Arvo Aaltonen ja Matti Mattsson. == Lähteet == *Seuran kotisivut Luokka:Porilaiset urheiluseurat Luokka:Suomalaiset uintiseurat Luokka:Vuonna 1908 perustetut urheiluseurat
Sigismund I

Sigismund I Vanha (, , 1. tammikuuta 1467 – 1. huhtikuuta 1548) oli Puolan kuningas ja Liettuan suuriruhtinas vuosina 1506–1548. Sigismund I oli Puolan kuningas Kasimir Jagiellon ja Elisabet Itävaltalaisen poika. Hän seurasi veljiään Juhana I:ä ja Aleksanteri I:ä Puolan valtaistuimelle. Heidän vanhemmasta veljestään Vladislaus II:sta tuli Unkarin ja Böömin kuningas. == Avioliitot ja lapset == Vuonna 1512 Sigismund avioitui Unkarin merkittävimpään aatelissukuun kuuluvan kreivitär Bárbara Szápolyain (1495–1515) kanssa, jonka vanhin veli oli Unkarin kuningas János Szapolyai. Heille syntyi tytär: * Brandenburgin Hedwig (1513–1573) Bárbara kuoli vuonna 1515, ja vuonna 1517 Sigismund avioitui milanolaiseen ruhtinassukuun kuuluvan prinsessa Bona Sforzan kanssa, joka oli Milanon herttua Gian Galeazzo Sforzan ja Espanjan infanta Isabella Aragonialaisen tytär. Heille syntyi kuusi lasta: * Isabella (1519–1559), avioitui Unkarin kuningas János Szapolyain kanssa * Sigismund II (1520–1572), kruununprinssi * Sofia Jagellonica (1522–1575), Braunschweig- Lüneburgin herttuatar * Anna Jagellonica (1523–1596), avioitui Puolan kuningas Stefan Batoryn kanssa * Katariina, (1526–1583) kuningas Juhana III:n puoliso ja Ruotsin kuningatar * Wojciech Olbracht (1527), syntyi keskosena ja kuoli alle vuorokauden ikäisenä Lisäksi Sigismund sai rakastajattarensa kanssa kolme lasta. == Lähteet == Luokka:Puolan kuninkaat Luokka:Liettuan suuriruhtinaat Luokka:Vuonna 1467 syntyneet Luokka:Vuonna 1548 kuolleet
Naisten Liiga -kausi 2010

Naisten Liiga on korkein naisten jalkapallon sarjataso Suomessa. Kaudella 2010 sarja pelattiin 12 joukkueen kaksinkertaisena sarjana. Mestaruuden voitti PK-35 Vantaa, mikä oli seuran historian ensimmäinen mestaruus. Sarjauudistuksen myötä liigasta putosi suoraan kaksi viimeistä joukkuetta, jotka olivat Tikkurilan Palloseura ja FC Sport. Kolmanneksi viimeinen Tampereen Ilves karsi sarjapaikasta Ykkösen voittajan Jyväskylän Pallokerhon kanssa. Tampereen Ilves säilytti liigapaikkansa. Kausi 2011 pelattiin kymmenellä joukkueella. Hallitsevana mestarina kauteen lähti Åland United ja sarjanousijat olivat PK-35 Vantaa ja FC Sport. ==Sarjataulukko== Sijoitus Joukkue Ottelut Voitot Tasapelit Häviöt Maalisuhde Pisteet 1\. PK-35, Vantaa 22 18 2 2 44–8 56 2\. HJK, Helsinki 22 16 6 0 67–17 54 3\. Åland United, Maarianhamina 22 13 2 7 34–22 41 4\. FC Honka, Espoo 22 11 1 10 50–44 34 5\. FC United, Pietarsaari 22 10 1 11 35–35 31 6\. NiceFutis, Pori 22 9 3 10 44–38 30 7\. TPS, Turku 22 8 3 11 25–36 27 8\. KPV, Kokkola 22 7 4 11 26–38 25 9\. KMF Kuopio, Kuopio 22 7 2 13 21–35 23 10\. Ilves, Tampere 22 7 2 13 28–47 23 11\. FC Sport, Vaasa 22 7 1 14 22–47 22 12\. TiPS, Vantaa 22 5 1 16 27–55 16 == Joukkueet == Joukkue Kaupunki Kotikenttä Perustettu Päävalmentaja HJK Helsinki Töölön pallokenttä 1907 Jutta Rautiainen FC Honka Espoo Tapiolan urheilupuisto 1975 Marko Saloranta Ilves Tampere Ratinan stadion, Tammelan stadion 1931 Jussi Laihanen KMF Kuopio Kuopion keskuskenttä 1987 Pertti Nissinen KPV Kokkola Kokkolan keskuskenttä 1930 Kai Sorvisto NiceFutis Pori Porin stadion 1989 Jouni Joensuu PK-35 Vantaa Vantaa ISS Stadion 1935 Timo Lounio FC Sport Vaasa Hietalahden jalkapallostadion 1939 Marjo Ikola TiPS Vantaa Tikkurilan urheilupuisto 1958 Mitri Pakkanen TPS Turku Turun yläkenttä 1922 Jouni Alen FC United Pietarsaari Pietarsaaren keskuskenttä 1993 Keijo Paananen Åland United Maarianhamina Bengtsböle Idrottspark 2004 Marianne Miettinen ==Parhaat maalintekijät== *Anna Auvinen, NiceF - 18 *Heidi Kivelä, Ilves - 15 *Taru Laihanen, HJK - 12 *Theresa Gomina, FC United - 11 *Kiia Laine, NiceF - 11 *Sini Vehviläinen, Honka - 11 *Iida Muinonen, Honka - 10 *Tiina Saario, HJK - 10 ==Liigakarsinta== *Jyväskylän Pallokerho – Tampereen Ilves 1–1 *Tampereen Ilves – Jyväskylän Pallokerho 1–0 Tampereen Ilves säilytti liigapaikkansa yhteismaalein 2–1. ==Lähteet== Luokka:Kansallinen liiga -kaudet Luokka:Jalkapallosarjojen kausi 2009–2010/2010
How Deep Is Your Love

How Deep Is Your Love on Bee Gees -yhtyeen vuonna 1977 julkaistu Grammy- palkittu kappale ja single. Se kuullaan samana vuonna ilmestyneessä elokuvassa Saturday Night Fever – lauantai-illan huumaa ja sisältyy myös sen soundtrackille. Hidas ja balladimainen ”How Deep Is Your Love” nousi Yhdysvaltain Billboard Hot 100 -listan kärkeen kolmen viikon ajaksi vuodenvaihteessa 1977–78.Saturday Night Fever -soundtrackin CD-version kansivihko Top 10:ssä se pysyi 17 viikkoa, mikä oli aikansa ennätys. Bee Geesin jäsenet, Barry Gibb, Robin Gibb ja Maurice Gibb, kirjoittivat kappaleen alun perin amerikkalaislaulajatar Yvonne Ellimanin käyttöön. Saturday Night Fever -elokuvan tuottaja Robert Stigwood kuitenkin kehotti yhtyettä esittämään sen itse. ”How Deep Is Your Loven” sijaan Bee Gees kirjoitti Ellimanin esitettäväksi kappaleen ”If I Can't Have You”, joka nousi Yhdysvalloissa listaykköseksi. ”If I Can't Have You” kuului myös Saturday Night Fever -elokuvaan. ”How Deep Is Your Love” saavutti vuonna 1977 Best Pop Performance by a Group -Grammy-palkinnon. ==Muita versioita== Brittiläinen Take That -yhtye teki kappaleesta vuonna 1996 cover-version, joka nousi sen kotimaassa listan kärkipaikalle. Kyseessä oli yhtyeen viimeinen singlejulkaisu ennen vuoden 2006 paluuta. Pepe Willberg puolestaan levytti ”Olet mulle maailmain” -nimisen suomenkielisen version vuonna 1978. Sanoituksesta vastasi Pertti Reponen ja sovituksesta Veikko Samuli. Kappale nousi Suomen singlelistalla sijalle 12 toukokuussa 1978.Pennanen 2006, s.300. ==Kappaleet== A-puoli # B-puoli # * ==Lähteet== *Singlen kappaleet ja niiden kestot: Singlen tiedot dutchcharts.nl -sivustolla * ===Viitteet=== Luokka:Bee Geesin kappaleet Luokka:Vuoden 1977 kappaleet Luokka:Billboard Hot 100 -listan ykköset
Dream On (Uriah Heepin kappale)

Dream On on Uriah Heepin kappale vuodelta 1995. Se julkaistiin Sea of Light -albumin ainoana singlenä. B-puolena toimi kappaleet ”Mr. Majestic” ja jo vuonna 1983 Head First -albumilla julkaistun ”The Other Side of Midnight” -kappaleen live-esitys. Luokka:Uriah Heepin kappaleet Luokka:Vuoden 1995 kappaleet
Suezinlahti

thumb|right|250px|Suezinlahti näkyy satelliittikuvassa vasemmalla, Akabanlahti oikealla ja Punainenmeri kuvan vasemmassa alalaidassa Suezinlahti ([suets-] ) on Punaisenmeren lahti, joka sijaitsee Punaisenmeren pohjoisosassa Siinain niemimaan ja Afrikan mantereen välissä rajoittuen pohjoisessa alkavaan Suezin kanavaan. Lahti on pisimmillään noin 314 kilometriä pitkä ja 19-32 kilometriä leveä. Lahden keskellä kulkee raja Afrikan ja Aasian mantereiden välillä. == Katso myös == * Akabanlahti ==Lähteet== == Aiheesta muualla == Luokka:Punainenmeri Luokka:Lahdet Luokka:Suezin kanava